CELEX: 
Language: ro
Date: 2020-07-17 00:00:00
Title: REGULAMENTUL DELEGAT (UE) …/… AL COMISIEI de completare a Regulamentului (UE) 2016/1011 al Parlamentului European și al Consiliului în ceea ce privește explicația din declarația privind indicii de referință a modului în care se reflectă factorii de mediu, sociali și de guvernanță în fiecare indice de referință furnizat și publicat

COMISIA
                               EUROPEANĂ

                                                        Bruxelles, 17.7.2020
                                                        C(2020) 4744 final

                   REGULAMENTUL DELEGAT (UE) …/… AL COMISIEI

                                            din 17.7.2020

       de completare a Regulamentului (UE) 2016/1011 al Parlamentului European și al
      Consiliului în ceea ce privește explicația din declarația privind indicii de referință a
     modului în care se reflectă factorii de mediu, sociali și de guvernanță în fiecare indice de
                                    referință furnizat și publicat

                                   (Text cu relevanță pentru SEE)

RO                                                                                                  RO
 ---pagebreak---                                            EXPUNERE DE MOTIVE

     1.       CONTEXTUL ACTULUI DELEGAT
     1.1.     Context general
     În 2015, Uniunea Europeană a semnat Acordul de la Paris privind schimbările climatice.
     Acordul de la Paris privind schimbările climatice stabilește obiectivul de a consolida
     răspunsul la schimbările climatice, printre altele prin corelarea fluxurilor de investiții cu
     demersurile către o dezvoltare cu un nivel scăzut de emisii de gaze cu efect de seră și
     rezilientă la schimbările climatice.
     Comunicarea privind Pactul verde european confirmă necesitatea unor semnale pe termen
     lung pentru direcționarea fluxurilor financiare și de capital către investițiile verzi și pentru
     evitarea deprecierii activelor. Prezentul act delegat va contribui la realizarea acestui obiectiv
     specific. De asemenea, acesta este urmarea Planului de acțiune anterior „Finanțarea creșterii
     durabile”, din martie 2018, care lansează o strategie ambițioasă și cuprinzătoare privind
     finanțarea durabilă și urmărește să reorienteze fluxurile de capital către investiții durabile
     pentru a obține o creștere durabilă și favorabilă incluziunii.
     În sens mai larg, Pactul verde european este răspunsul Uniunii Europene la provocările de
     climă și de mediu care reprezintă responsabilitatea definitorie a acestei generații. Planul verde
     european prezintă o nouă strategie de creștere care are drept scop transformarea UE într-o
     societate echitabilă și prosperă, cu o economie modernă, eficientă din punctul de vedere al
     utilizării resurselor și competitivă, în care să nu existe emisii nete de gaze cu efect de seră în
     2050, în care mediul și sănătatea cetățenilor să fie protejate și în care creșterea economică să
     fie decuplată de utilizarea resurselor. Având în vedere faptul că cea mai mare parte a
     investițiilor durabile în următorul deceniu vor fi realizate de întreprinderi și gospodării, este
     esențial să se instituie semnale clare pe termen lung care să orienteze investitorii către
     investiții durabile.
     Regulamentul (UE) 2016/1011 al Parlamentului European și al Consiliului1 (Regulamentul
     privind indicii de referință) introduce un cadru comun care să asigure precizia și integritatea
     indicilor de referință la care se raportează instrumentele financiare, contractele financiare sau
     fondurile de investiții din Uniunea Europeană. Regulamentul urmărește să contribuie, astfel,
     la funcționarea pieței interne, asigurând în același timp un nivel ridicat de protecție a
     consumatorilor și a investitorilor.
     La 24 mai 2018, Comisia a publicat propunerea sa de modificare a Regulamentului privind
     indicii de referință, în conformitate cu Planul de acțiune „Finanțarea creșterii durabile”, cu
     scopul de a prezenta standarde privind metodologia de elaborare a indicilor de referință pentru
     activitățile cu impact scăzut în ceea ce privește emisiile de carbon în Uniune.
     Regulamentul (UE) 2019/2089 al Parlamentului European și al Consiliului2, de modificare a
     Regulamentului privind indicii de referință, introduce o nouă categorie de indici de referință,
     așa-numiții indici UE de referință în domeniul climei (indicii UE de referință pentru

     1
            Regulamentul (UE) 2016/1011 al Parlamentului European și al Consiliului din 8 iunie 2016 privind
            indicii utilizați ca indici de referință în cadrul instrumentelor financiare și al contractelor financiare sau
            pentru a măsura performanțele fondurilor de investiții și de modificare a Directivelor 2008/48/CE și
            2014/17/UE și a Regulamentului (UE) nr. 596/2014 (JO L 171, 29.6.2016, p. 1).
     2
            Regulamentul (UE) 2019/2089 al Parlamentului European și al Consiliului din 27 noiembrie 2019 de
            modificare a Regulamentului (UE) 2016/1011 privind indicii UE de referință pentru activitățile de
            tranziție climatică, indicii UE de referință aliniați la Acordul de la Paris și informațiile privind
            durabilitatea pentru indicii de referință (JO L 317, 9.12.2019, p. 17).

RO                                                           1                                                               RO
 ---pagebreak---      activitățile de tranziție climatică și indicii UE de referință aliniați la Acordul de la Paris) și
     informațiile privind durabilitatea pentru toți indicii de referință.
     1.2.     Obiectivul regulamentului delegat
     Obiectivul prezentului regulament delegat este de a stabili explicația pe care administratorii
     de indici de referință trebuie să o includă în declarația privind indicii de referință referitoare la
     modul în care factorii de mediu, sociali și de guvernanță (MSG) se reflectă în fiecare indice de
     referință sau, dacă este cazul, familie de indici de referință, furnizați și publicați.
     Ca urmare a naturii și a particularităților lor, indicii de referință care cuprind instrumente
     derivate pentru transferul riscului de credit, precum instrumentele de tip credit default swap,
     nu pot reflecta factorii MSG. În plus, nu există indici cunoscuți care să fie structurați pe
     contracte financiare pentru diferență sau pe certificate de emisii. Cerința de a explica modul în
     care factorii MSG se reflectă în fiecare indice de referință sau familie de indici de referință
     furnizați și publicați ar trebui, așadar, să nu se aplice acestor indici de referință.
     1.3.     Contextul juridic
     Prezentul regulament delegat are la bază delegarea de competențe prevăzută la articolul 27
     alineatul (2b) din Regulamentul privind indicii de referință.

     2.       CONSULTĂRI ÎNAINTEA ADOPTĂRII ACTULUI
     În iunie 2018, Comisia a înființat un grup de experți tehnici privind finanțarea durabilă
     (TEG). Misiunea TEG a inclus furnizarea de recomandări către Comisie cu privire la cerințele
     referitoare la informațiile MSG care trebuie să facă parte din declarația privind indicii de
     referință.
     În iunie 2019, TEG a publicat o versiune intermediară a raportului, care a făcut obiectul unei
     solicitări de feedback desfășurată în cursul verii din 2019.
     La 30 septembrie 2019, TEG și-a publicat raportul final. Acest raport final este disponibil la
     adresa
     https://ec.europa.eu/info/sites/info/files/business_economy_euro/banking_and_finance/docum
     ents/190930-sustainable-finance-teg-final-report-climate-benchmarks-and-disclosures_en.pdf.
     Personalul Comisiei a organizat reuniuni cu părțile interesate în toamna anului 2019 și în
     prima jumătate a anului 2020 pentru a discuta despre viitoarele măsuri delegate. În
     conformitate cu normele pentru o mai bună legiferare, proiectele de acte delegate au fost
     publicate pe Portalul pentru o mai bună legiferare pentru o perioadă de feedback de patru
     săptămâni, între lunile aprilie și mai 2020. În total, au răspuns la consultare 36 de părți interesate.
     Mai mult, în cadrul reuniunii Grupului de experți al Comitetului european pentru valori
     mobiliare (EGESC) din mai 2020, proiectele de acte delegate au fost prezentate și discutate de
     către experții statelor membre, cu participarea unor observatori din partea Parlamentului
     European.

     3.       EVALUAREA IMPACTULUI
     În conformitate cu Regulamentul privind indicii de referință, astfel cum a fost modificat de
     Regulamentul (UE) 2019/2089, Comisia este împuternicită să precizeze măsurile legate de
     durabilitate pentru indicii de referință. Sunt vizate trei aspecte: cerințele minime pentru
     construirea indicilor UE de referință pentru activitățile de tranziție climatică și a indicilor UE
     de referință aliniați la Acordul de la Paris, conținutul minim al explicației modului în care
     elementele-cheie ale metodologiei de elaborare a indicilor de referință reflectă factorii MSG și

RO                                                     2                                                       RO
 ---pagebreak---      informațiile pe care administratorul de indici de referință trebuie să le furnizeze în declarația
     privind indicii de referință referitoare la modul în care se reflectă factorii MSG.
     TEG a fost mandatat de Comisie să furnizeze recomandări tehnice referitoare la toate aceste
     aspecte. TEG și-a publicat în septembrie 2019 raportul final privind indicii de referință în
     domeniul climei și obligațiile de prezentare de informații MSG pentru indicii de referință, în
     urma a numeroase discuții cu părțile interesate în cadrul meselor rotunde, al atelierelor și al
     unei perioade de feedback de șase săptămâni, care a fost organizată în vara anului 2019.
     Raportul TEG
     Raportul final al TEG conține un set de cerințe minime pentru construirea indicilor UE de
     referință pentru activitățile de tranziție climatică și a indicilor UE de referință aliniați la
     Acordul de la Paris, precum și o serie de cerințe minime privind publicarea de informații
     MSG care ar trebui aplicate tuturor indicilor de referință, cu unele excepții.
     Comisia a luat în considerare toate observațiile primite, inclusiv raportul TEG și răspunsurile
     la solicitarea de feedback a TEG, precum și contribuțiile furnizate Comisiei de către părțile
     interesate pe parcursul reuniunilor bilaterale sau al videoconferințelor.
     Deși Comisia este în general de acord cu abordarea adoptată de TEG, actele delegate se abat,
     totuși, de la raportul TEG într-o serie de privințe, în special în legătură cu cerințele privind
     publicarea de informații MSG. Obiectivul este de a optimiza și de a simplifica abordarea
     TEG, pentru a oferi mai multă claritate în privința setului de indicatori și a informațiilor pe
     care administratorii de indici de referință ar trebui să le facă publice. Modificările sunt
     formulate în termeni simpli și clarifică recomandările tehnice prezentate de TEG,
     îmbunătățesc gradul de transparență și oferă administratorilor de indici de referință o mai
     mare predictibilitate.
     La explicitarea criteriilor minime pentru construirea indicilor UE de referință pentru
     activitățile de tranziție climatică și a indicilor UE de referință aliniați la Acordul de la Paris,
     precum și a cerințelor privind publicarea de informații MSG, Comisia a ținut de cont de
     principiul general al proporționalității, menținând totodată un anumit nivel de flexibilitate
     pentru administratorii de indici de referință.
     Proporționalitatea
     Actele delegate precizează mai în detaliu delegările de competență prevăzute în Regulamentul
     privind indicii de referință, referitoare la noii indici UE de referință în domeniul climei și la
     cerințele privind publicarea de informații MSG, asigurând aplicarea proporțională a
     regulamentului menționat anterior.
     Ținând seama de raportul TEG și de feedbackul primit de la părțile interesate, Comisia a
     urmărit să introducă o abordare proporțională privind cerințele minime pentru construirea
     indicilor UE de referință pentru activitățile de tranziție climatică și a indicilor UE de referință
     aliniați la Acordul de la Paris, precum și cerințele minime privind publicarea de informații
     MSG pentru administratorii de indici de referință.
     În conformitate cu delegările de competență cuprinse în Regulamentul privind indicii de
     referință, Comisia consideră că este necesar să se facă distincția între cerințele privind
     publicarea de informații MSG în ceea ce privește metodologia și cerințele privind publicarea
     de informații MSG în declarația privind indicii de referință, deoarece acestea nu urmăresc
     aceleași obiective pentru investitori.
     Administratorii de indici de referință nu au în prezent obligația de a face publică o listă a
     factorilor MSG, deși unii dintre ei fac deja acest lucru în cadrul așa-numitelor „fișe
     informative”. Prin urmare, acest exercițiu va fi nou doar pentru unii dintre aceștia. Obiectivul

RO                                                   3                                                     RO
 ---pagebreak---      Comisiei este de a se alinia, în măsura posibilului, practicile și indicatorii care există deja pe
     piață pentru a se evita costurile disproporționate. Din acest motiv, factorii MSG se bazează pe
     recomandarea raportului TEG care a făcut obiectul unei consultări extinse a pieței. De
     asemenea, Comisia propune să îmbunătățească și mai mult abordarea recomandată de TEG, în
     special prin optimizarea listei factorilor MSG care trebuie prezentați, prin simplificarea
     terminologiei utilizate și prin trimiterea, dacă este cazul, la standardele, tratatele și convențiile
     internaționale.
     De asemenea, Comisia nu intenționează să introducă obligativitatea publicării ratingurilor
     MSG pentru toți indicii de referință, întrucât acest aspect este abordat în cadrul unei activități
     separate și paralele care se desfășoară în cadrul Planului de acțiune privind finanțarea
     sustenabilă.
     În fine, deși raportul TEG recomandă utilizarea unui „raport verde-maro”, un astfel de
     indicator nu este inclus în actele delegate, deoarece aceste noțiuni nu au fost încă definite la
     nivelul UE și sunt în curs de analizare în cadrul unei activități separate și paralele care se
     desfășoară în temeiul viitorului Regulament privind taxonomia.
     Flexibilitatea
     Cerințele prevăzute în actele delegate cu privire la standardele minime pentru indicii UE de
     referință pentru activitățile de tranziție climatică și pentru indicii UE de referință aliniați la
     Acordul de la Paris păstrează un anumit grad de flexibilitate în ceea ce privește conceperea
     metodologiei indicilor de referință pentru a permite pieței să dezvolte strategii inovatoare și să
     se adapteze nevoilor specifice ale investitorilor.
     În ceea ce privește actul delegat referitor la conținutul minim al explicației modului în care se
     reflectă factorii MSG în metodologia de elaborare a indicilor de referință, administratorii de
     indici de referință ar trebui să raporteze doar factorii MSG pe care îi utilizează atunci când
     urmăresc obiectivele MSG și modul în care fac acest lucru.
     În fine, în ceea ce privește actul delegat referitor la declarația privind indicii de referință,
     cerințele nu vor fi obligatorii pentru administratorii de indici de referință care nu urmăresc
     obiective MSG atunci când declară acest lucru în mod explicit în modelul relevant anexat la
     declarația privind indicii de referință.

     3.1.     Analiza costurilor și a beneficiilor
     Unul dintre actele delegate specifică standardele minime pentru elaborarea indicilor UE de
     referință pentru activitățile de tranziție climatică și a indicilor UE de referință aliniați la
     Acordul de la Paris. Ambii indici de referință reprezintă etichete facultative și, prin urmare,
     cerințele stabilite în actul delegat aferent se aplică doar administratorilor de indici de referință
     care optează pentru normele respective. Având în vedere că actul delegat prevede standarde
     minime, administratorilor de indici de referință li se va permite să mențină un anumit grad de
     flexibilitate în conceperea indicilor, astfel încât costurile de asigurare a conformității să fie
     limitate. La nivel mai general, această abordare ar furniza norme clare și armonizate privind
     modul de concepere al unor astfel de indici de referință, care ar trebui să ofere posibilitatea de
     reducere a costurilor de elaborare a politicilor interne și, de asemenea, ar trebui să permită
     pieței să dezvolte strategii inovatoare și ar răspunde cererii investitorilor dispuși să aplice
     strategii de investiții care țin cont de schimbările climatice.
     Cele două acte delegate referitoare la obligațiile minime de publicare a informațiilor MSG
     privind metodologia și, respectiv, la obligațiile minime de publicare a informațiilor MSG în
     declarația privind indicii de referință, vor impune administratorilor de indici de referință
     obligația de a-și adapta infrastructura informatică pentru a răspunde noului flux de informații

RO                                                    4                                                      RO
 ---pagebreak---      și cerințelor privind publicarea de informații. Trebuie subliniat că este deja o practică curentă
     a pieței ca administratorii de indici de referință să publice informații MSG în așa-numitele
     „fișe informative”; așadar, costurile de asigurare a conformității cu noile norme ar trebui să fie
     limitate.
     Informațiile MSG care trebuie făcute publice de către administratorii de indici de referință vor
     îmbunătăți nivelul de comparabilitate între indicii de referință și vor oferi claritate pentru
     investitorii dispuși să realizeze investiții legate de climă în cunoștință de cauză.

     3.2.     Subsidiaritate
     Regulamentul privind indicii de referință este obligatoriu în toate elementele sale și se aplică
     direct în toate statele membre. Regulamentul privind indicii de referință prevede o perioadă de
     tranziție pentru indicii de referință critici și indicii de referință din țările terțe care pot fi
     utilizați în continuare în Uniune fără autorizare până la sfârșitul anului 2021. Temeiul juridic
     al Regulamentului privind indicii de referință este articolul 114 din Tratatul privind
     funcționarea Uniunii Europene și orice modificări aduse regulamentului menționat vor trebui
     să respecte același temei juridic.
     Tot mai mulți investitori urmăresc strategii de investiții cu emisii scăzute de carbon și
     utilizează indici de referință pentru activitățile cu impact scăzut în ceea ce privește emisiile de
     carbon pentru a măsura performanța portofoliilor de investiții.
     Pentru a menține buna funcționare a pieței interne în beneficiul investitorilor și pentru a
     asigura un nivel ridicat de protecție a consumatorilor și investitorilor, Regulamentul privind
     indicii de referință, astfel cum a fost modificat, introduce un cadru de reglementare care
     stabilește cerințe minime pentru indicii UE de referință pentru activitățile de tranziție
     climatică și pentru indicii UE de referință aliniați la Acordul de la Paris la nivelul Uniunii.
     Instituirea unor indici UE de referință pentru activitățile de tranziție climatică și a unor indici
     UE de referință aliniați la Acordul de la Paris, întemeiați pe o metodologie legată de
     angajamentele stabilite în Acordul de la Paris privind emisiile de carbon, va contribui la o mai
     mare transparență și la prevenirea fenomenului de „greenwashing”.
     În lipsa unui cadru armonizat care să asigure exactitatea și integritatea principalelor categorii
     de indici de referință pentru activitățile cu impact scăzut în ceea ce privește emisiile de carbon
     utilizați în portofoliile de investiții individuale sau colective, este probabil ca diferențele
     dintre abordările statelor membre să creeze obstacole în calea bunei funcționări a pieței
     interne.

     4.       ELEMENTELE JURIDICE ALE ACTULUI DELEGAT
     Dreptul de a adopta acte delegate este prevăzut la articolul 49 din Regulamentul
     (UE) 2016/1011.
             Articolul 1 prevede definițiile aplicabile în cadrul acestui regulament.
             Articolul 2 clarifică conținutul explicației modului în care sunt reflectați factorii
              MSG.
             Articolul 3 aduce clarificări cu privire la condițiile în care administratorii de indici de
              referință trebuie să actualizeze modelul pentru declarația privind indicii de referință.

RO                                                    5                                                     RO
 ---pagebreak---                      REGULAMENTUL DELEGAT (UE) …/… AL COMISIEI

                                                din 17.7.2020

       de completare a Regulamentului (UE) 2016/1011 al Parlamentului European și al
      Consiliului în ceea ce privește explicația din declarația privind indicii de referință a
     modului în care se reflectă factorii de mediu, sociali și de guvernanță în fiecare indice de
                                    referință furnizat și publicat

                                       (Text cu relevanță pentru SEE)

     COMISIA EUROPEANĂ,
     având în vedere Tratatul privind funcționarea Uniunii Europene,
     având în vedere Regulamentul (UE) 2016/1011 al Parlamentului European și al Consiliului
     din 8 iunie 2016 privind indicii utilizați ca indici de referință în cadrul instrumentelor
     financiare și al contractelor financiare sau pentru a măsura performanțele fondurilor de
     investiții și de modificare a Directivelor 2008/48/CE și 2014/17/UE și a Regulamentului (UE)
     nr. 596/20143, în special articolul 27 alineatul (2b),
     întrucât:
     (1)    Acordul de Paris adoptat în temeiul Convenției-cadru a Națiunilor Unite asupra
            schimbărilor climatice, aprobat de Uniune la 5 octombrie 20164 („Acordul de la
            Paris”) are drept scop consolidarea răspunsului la schimbările climatice, printre altele
            prin corelarea fluxurilor de investiții cu demersurile către o dezvoltare cu un nivel
            scăzut de emisii de gaze cu efect de seră și rezilientă la schimbările climatice.
     (2)    La 11 decembrie 2019, Comisia a adoptat comunicarea sa către Parlamentul European,
            Consiliul European, Consiliu, Comitetul Economic și Social European și Comitetul
            Regiunilor intitulată „Pactul verde european”5. Acest Pact verde european este o nouă
            strategie de creștere care are drept scop transformarea Uniunii într-o societate
            echitabilă și prosperă, cu o economie modernă, eficientă din punctul de vedere al
            utilizării resurselor și competitivă, în care să nu existe emisii nete de gaze cu efect de
            seră în 2050 și în care creșterea economică să fie decuplată de utilizarea resurselor.
            Pentru punerea în aplicare a Pactului verde european, trebuie să se transmită
            investitorilor semnale clare, pe termen lung, astfel încât să se evite activele depreciate
            și să se mobilizeze finanțare durabilă.
     (3)    Regulamentul (UE) 2016/1011 impune administratorilor de indici de referință
            obligația să explice în declarația privind indicii de referință modul în care factorii de
            mediu, sociali și de guvernanță (MSG) se reflectă în fiecare indice de referință sau
            familie de indici de referință furnizați și publicați.

     3
             JO L 171, 29.6.2016, p. 1.
     4
             Decizia (UE) 2016/1841 a Consiliului din 5 octombrie 2016 privind încheierea, în numele Uniunii
             Europene, a Acordului de la Paris adoptat în temeiul Convenției-cadru a Națiunilor Unite asupra
             schimbărilor climatice (JO L 282, 19.10.2016, p. 1).
     5
             COM(2019) 640 final.

RO                                                     6                                                       RO
 ---pagebreak---      (4)      Modalitățile diferite de explicare a modului în care se reflectă factorii MSG ar conduce
              la o lipsă de comparabilitate între indicii de referință și la o lipsă de claritate în ceea ce
              privește domeniul de aplicare și obiectivele factorilor MSG. Prin urmare, este necesar
              să se specifice conținutul acestei explicații și să se stabilească un formular care trebuie
              utilizat.
     (5)      Pentru a adapta mai bine informațiile pentru investitori, cerința de a explica modul în
              care factorii MSG se reflectă în fiecare indice de referință sau familie de indici de
              referință furnizați și publicați ar trebui să țină seama de activele suport care stau la
              baza indicilor de referință. Prezentul regulament nu ar trebui să se aplice indicilor de
              referință ale căror active suport nu au un impact asupra schimbărilor climatice, cum ar
              fi indicii de referință pentru rata dobânzii și indicii de referință pentru cursul de
              schimb.
     (6)      Explicația privind modul în care se reflectă factorii MSG ar trebui să prezinte scorul
              corespunzător al factorilor MSG relevanți pentru indicele de referință, iar scorul ar
              trebui exprimat printr-o valoare medie ponderată agregată. Un astfel de scor nu ar
              trebui să fie prezentat pentru fiecare componentă a indicilor de referință. În cazul în
              care este relevant și adecvat, administratorii de indici de referință ar trebui să poată să
              furnizeze informații MSG suplimentare.
     (7)      Având în vedere caracteristicile și obiectivelor lor, ar trebui stabilite cerințe specifice
              privind publicarea de informații pentru indicii UE de referință pentru activitățile de
              tranziție climatică și pentru indicii UE de referință aliniați la Acordul de la Paris,
              precum și pentru indicii de referință semnificativi pentru obligațiuni și acțiuni.
     (8)      Pentru a furniza utilizatorilor indicilor de referință informații exacte și actualizate,
              administratorii de indici de referință ar trebui să actualizeze informațiile furnizate,
              astfel încât acestea să reflecte orice modificare adusă declarației privind indicii de
              referință și ar trebui să indice motivul pentru care au fost actualizate informațiile și
              datele la care au fost actualizate,
     ADOPTĂ PREZENTUL REGULAMENT:

                                                   Articolul 1
                                                    Definiții
     În sensul prezentului regulament, se aplică următoarele definiții:
     (a)        „titluri de capital” înseamnă acțiuni cotate;
     (b)        „titluri cu venit fix” înseamnă titluri de creanță cotate, altele decât cele emise de un
                emitent suveran;
     (c)        „datorie suverană” înseamnă titluri de creanță emise de un emitent suveran.

                                               Articolul 2
          Explicația modului în care factorii MSG se reflectă în fiecare indice de referință sau
                                      familie de indici de referință
     1.         Administratorii de indici de referință trebuie să explice în declarația privind indicii
                de referință, folosind modelul din anexa I, modul în care factorii de mediu, sociali și
                de guvernanță (MSG) enumerați în anexa II se reflectă în fiecare indice de referință
                sau familie de indici de referință pe care îi furnizează și publică.

RO                                                      7                                                      RO
 ---pagebreak---               Cerința prevăzută la primul paragraf nu se aplică indicilor de referință pentru rata
              dobânzii și cursul de schimb.
     2.       Explicația menționată la alineatul (1) trebuie să includă scorul factorilor MSG pentru
              indicele de referință și familia de indici de referință corespunzătoare, exprimat prin
              valoarea medie ponderată agregată.
     3.       În cazul indicilor de referință individuali, în loc să furnizeze toate informațiile
              prevăzute în modelul din anexa I la prezentul regulament, administratorii de indici de
              referință pot să includă în declarația privind indicii de referință un hyperlink către un
              site web care conține toate informațiile respective.
     4.       În cazul în care în componența indicilor de referință intră diferite active suport,
              administratorii de indici de referință trebuie să explice modul în care factorii MSG
              sunt reflectați pentru fiecare activ suport.
     5.       Administratorii de indici de referință trebuie să includă în explicația furnizată o
              trimitere la sursele datelor și la standardele utilizate pentru factorii MSG publicați.
     6.       Administratorii de indici de referință care fac publici factori MSG suplimentari în
              conformitate cu articolul 1 alineatul (4) din Regulamentul delegat (UE).../... al
              Comisiei [OP: a se introduce numărul și referința Regulamentului delegat al
              Comisiei de completare a Regulamentului (UE) 2016/1011 al Parlamentului
              European și al Consiliului în ceea ce privește conținutul minim al explicației
              modului în care se reflectă factorii de mediu, sociali și de guvernanță în metodologia
              de elaborare a indicilor de referință]6 trebuie să includă scorul respectivilor factori
              MSG suplimentari.

                                                 Articolul 3
                                      Actualizarea explicației furnizate
     Administratorii de indici de referință trebuie să actualizeze explicația furnizată ori de câte ori
     apar modificări semnificative în legătură cu factorii MSG și, în orice caz, o dată pe an.
     Administratorii indicilor de referință precizează motivele actualizării.

                                                   Articolul 4
                                         Intrare în vigoare și aplicare
     Prezentul regulament intră în vigoare în a douăzecea zi de la data publicării în Jurnalul
     Oficial al Uniunii Europene.

     6
            Regulamentul delegat (UE) .../... al Comisiei din ... de completare a Regulamentului (UE) 2016/1011 al
            Parlamentului European și al Consiliului în ceea ce privește conținutul minim al explicației referitoare
            la modul în care se reflectă factorii de mediu, sociali și de guvernanță în metodologia de elaborare a
            indicelui de referință (JO L…, …, p. …).

RO                                                        8                                                            RO
 ---pagebreak---      Prezentul regulament este obligatoriu în toate elementele sale și se aplică direct în toate statele
     membre.
     Adoptat la Bruxelles, 17.7.2020

                                                   Pentru Comisie,
                                                   Președinta
                                                   Ursula VON DER LEYEN

RO                                                   9                                                     RO
 ---documentbreak---                                COMISIA
                               EUROPEANĂ

                                                        Bruxelles, 17.7.2020
                                                        C(2020) 4744 final

                                                        ANNEXES 1 to 2

                                              ANEXE

                                                  la

                    REGULAMENTUL DELEGAT (UE) .../... AL COMISIEI

       de completare a Regulamentului (UE) 2016/1011 al Parlamentului European și al
      Consiliului în ceea ce privește explicația din declarația privind indicii de referință a
     modului în care se reflectă factorii de mediu, sociali și de guvernanță în fiecare indice de
                                    referință furnizat și publicat

RO                                                                                                  RO
 ---pagebreak---                                     ANEXA I
       MODEL PENTRU EXPLICAREA MODULUI ÎN CARE FACTORII DE MEDIU,
      SOCIALI ȘI DE GUVERNANȚĂ (MSG) SE REFECTĂ ÎN DECLARAȚIA PRIVIND
                            INDICII DE REFERINȚĂ

               EXPLICAȚIA MODULUI ÎN CARE FACTORII MSG SE REFECTĂ ÎN
                      DECLARAȚIA PRIVIND INDICII DE REFERINȚĂ

                        SECȚIUNEA 1 – LUAREA ÎN CONSIDERARE A FACTORILOR MSG

     Punctul 1. Numele administratorului
     indicelui de referință.

     Punctul 2. Tipul indicelui de referință
     sau al familiei de indici de referință.
     A se alege activul suport relevant din
     lista prevăzută în anexa II.

     Punctul 3. Denumirea indicelui de
     referință sau a familiei de indici de
     referință.

     Punctul 4. Portofoliul administratorului      □ Da □ Nu
     de indici de referință conține indici UE
     de referință pentru activitățile de
     tranziție climatică, indici UE de referință
     aliniați la Acordul de la Paris, indici de
     referință care urmăresc obiective MSG
     sau indici de referință care iau în
     considerare factorii MSG?

     Punctul 5. Indicele de referință sau          □ Da □ Nu
     familia de indici de referință urmăresc
     obiective MSG?

     Punctul 6. În cazul în care răspunsul la punctul 5 este afirmativ, precizați mai jos detaliile (scorul) în legătură cu
     factorii MSG enumerați în anexa II pentru fiecare familie de indici de referință la nivel agregat.
     Factorii MSG se publică ca valoare medie ponderată agregată la nivelul familiei de indici de referință.

     a) Lista factorilor MSG combinați:            Detalii privind fiecare factor:

     b) Lista factorilor de mediu:                 Detalii privind fiecare factor:

     c) Lista factorilor sociali:                  Detalii privind fiecare factor:

     d) Lista factorilor de guvernanță:            Detalii privind fiecare factor:

     Punctul 7. În cazul în care răspunsul la punctul 5 este afirmativ, precizați mai jos detaliile (scorul) pentru fiecare
     indice de referință, în legătură cu factorii MSG enumerați în anexa II în funcție de activul suport relevant în
     cauză.
     În mod alternativ, toate aceste informații pot fi furnizate prin includerea, în declarația privind indicii de referință,

RO                                                              1                                                               RO
 ---pagebreak---      a unui hyperlink către un site web al administratorului indicelui de referință. Informațiile de pe site-ul web
     trebuie să fie disponibile și accesibile cu ușurință. Administratorii indicilor de referință se asigură că informațiile
     publicate pe site-ul lor web pot fi consultate timp de cinci ani.
     Scorul factorilor MSG nu se publică pentru fiecare componentă a indicelui de referință, ci ca valoare medie
     ponderată agregată a indicelui de referință.

     a) Lista factorilor MSG combinați:            Detalii privind fiecare factor:

     b) Lista factorilor de mediu:                 Detalii privind fiecare factor:

     c) Lista factorilor sociali:                  Detalii privind fiecare factor:

     d) Lista factorilor de guvernanță:            Detalii privind fiecare factor:

     Hyperlink către informațiile privind
     factorii MSG pentru fiecare indice de
     referință:

     Punctul 8. Date și standarde utilizate

     a) Descrierea surselor de date utilizate
     pentru a furniza informații privind
     factorii MSG în declarația privind indicii
     de referință.
     Descrieți modul în care datele utilizate
     pentru a furniza informații privind
     factorii MSG în declarația privind
     indicii de referință sunt obținute și dacă,
     precum și în ce măsură datele sunt
     estimate sau raportate.

     b) Standarde de referință.
     Enumerați standardele de referință
     utilizate pentru raportarea prevăzută la
     punctul 6 și/sau 7.

      SECȚIUNEA 2 - CERINȚE SUPLIMENTARE PRIVIND PUBLICAREA DE INFORMAȚII PENTRU
             INDICII UE DE REFERINȚĂ PENTRU ACTIVITĂȚILE DE TRANZIȚIE CLIMATICĂ ȘI
                      INDICII UE DE REFERINȚĂ ALINIAȚI LA ACORDUL DE LA PARIS

     Punctul 9. În cazul în care un indice de referință este etichetat drept „indice UE de referință pentru activitățile de
     tranziție climatică” sau „indice UE de referință aliniat la Acordul de la Paris”, administratorii de indici de
     referință fac publice, de asemenea, următoarele informații:

     a)    traiectoria    prospectivă         de
          decarbonizare de la an la an;

     b) gradul de realizare a traiectoriei de
          decarbonizare a IPCC (1,5 °C, fără
          nicio depășire sau cu o depășire
          limitată) în medie pe an de la

RO                                                             2                                                               RO
 ---pagebreak---           crearea acesteia;

     c) suprapunerea dintre acești indici de
          referință și universul investițiilor
          posibile al acestora, astfel cum este
          definit la articolul 1 litera (e) din
          Regulamentul delegat (UE) .../... al
          Comisiei [OP: a se introduce
          trimiterea la Regulamentul delegat
          al Comisiei de completare a
          Regulamentului (UE) 2016/1011 al
          Parlamentului European și al
          Consiliului în ceea ce privește
          standardele minime pentru indicii
          UE de referință pentru activitățile
          de tranziție climatică și indicii UE
          de referință aliniați la Acordul de
                    1
          la Paris] , utilizând cota activă la
          nivelul activelor.

     SECȚIUNEA 3 - PUBLICAREA DE INFORMAȚII CU PRIVIRE LA ALINIEREA LA OBIECTIVELE
                                 ACORDULUI DE LA PARIS

     Punctul 10. Până la data aplicării prezentului regulament, pentru indicii de referință semnificativi pentru acțiuni
     și obligațiuni, indicii UE de referință pentru activitățile de tranziție climatică și indicii UE de referință aliniați la
     Acordul de la Paris, administratorii de indici de referință fac publice, de asemenea, următoarele informații:
     Până la 31 decembrie 2021, administratorii de indici de referință fac publice, pentru fiecare indice de referință
     sau, dacă este cazul, fiecare familie de indici de referință, următoarele informații:

     a) indicele de referință este aliniat la      □ Da □ Nu
          obiectivul de reducere a emisiilor
          de carbon sau la realizarea
          obiectivelor Acordului de la Paris?

     b) scenariul privind temperatura, în
         conformitate     cu      standardele
         internaționale,   utilizat    pentru
         alinierea la obiectivul reducerii
         emisiilor de GES sau la realizarea
         obiectivelor Acordului de la Paris;

     c)   numele furnizorului scenariului
          privind temperatura, utilizat pentru
          alinierea la obiectivul reducerii
          emisiilor de GES sau la realizarea
          obiectivelor Acordului de la Paris;

     d)    metodologia     utilizată pentru
          măsurarea alinierii la scenariul
          privind temperatura;

     1
              Regulamentul delegat (UE) .../ ... al Comisiei din ... de completare a Regulamentului (UE) 2016/1011 al
              Parlamentului European și al Consiliului în ceea ce privește standardele minime pentru indicii UE de
              referință pentru activitățile de tranziție climatică și indicii UE de referință aliniați la Acordul de la Paris
              (JO L …, ..., p. …).

RO                                                              3                                                                RO
 ---pagebreak---      e) hyperlinkul către site-ul web dedicat
          scenariului privind temperatura
          utilizat.

     Data      ultimei     actualizări      a
     informațiilor și motivul actualizării:

RO                                              4   RO
 ---pagebreak---                                    ANEXA II
      FACTORII DE MEDIU, SOCIALI ȘI DE GUVERNANȚĂ (MSG) CARE TREBUIE
     LUAȚI ÎN CONSIDERARE ÎN FUNCȚIE DE ACTIVELE SUPORT ALE INDICELUI
                               DE RFERINȚĂ
                                                 Secțiunea 1
                                            TITLURI DE CAPITAL

     FACTORI MSG                                      INFORMAȚII DE FURNIZAT

     Factori       MSG   Ratingul MSG mediu ponderat al indicelui de referință (facultativ).
     combinați
                         Ratingul general MSG al primelor zece componente ale indicelui de referință prin
                         ponderare în cadrul indicelui de referință (facultativ).

     Factori de mediu    Media ponderată a ratingului de mediu al indicelui de referință (facultativ).
                         Expunerea portofoliului indicelui de referință la energia din surse regenerabile, astfel cum
                         este măsurată prin cheltuielile de capital (CapEx) aferente respectivelor activități (ca
                         pondere din CapEx totale ale întreprinderilor din sectorul energetic incluse în portofoliu)
                         (facultativ).
                         Expunerea portofoliului indicelui de referință la riscurile fizice legate de climă, care
                         măsoară efectele fenomenelor meteorologice extreme asupra operațiunilor și producției
                         întreprinderilor sau asupra diferitelor stadii ale lanțului de aprovizionare (pe baza
                         expunerii emitentului) (facultativ).
                         Gradul de expunere al portofoliului la sectoarele enumerate în secțiunile A-H și în
                         secțiunea L din anexa I la Regulamentul (CE) nr. 1893/2006 al Parlamentului European și
                         al Consiliului2 exprimat ca procent din ponderea totală a portofoliului.
                         Intensitatea emisiilor de gaze cu efect de seră (GES) pentru indicele de referință.
                         Procentul emisiilor de GES raportate în raport cu emisiile de GES estimate.
                         Expunerea portofoliului indicelui de referință la întreprinderile ale căror activități se
                         încadrează în diviziunile 05-09, 19 și 20 din anexa I la Regulamentul (CE) nr. 1893/2006.
                         Expunerea portofoliului indicelui de referință la activitățile incluse în sectorul bunurilor și
                         serviciilor de mediu, astfel cum este definit la articolul 2 punctul 5 din Regulamentul (UE)
                         nr. 691/2011 al Parlamentului European și al Consiliului 3.

     Factori sociali     Ratingul social mediu ponderat al indicelui de referință (facultativ).
                         Tratate și convenții internaționale, principiile Națiunilor Unite sau, dacă este cazul, dreptul
                         intern utilizate pentru a stabili ce constituie „armă controversată”.
                         Procentul mediu ponderat al componentelor indicelui de referință în sectorul armelor
                         controversate.
                         Procentul mediu ponderat al componentelor indicelui de referință în sectorul tutunului.

     2
             Regulamentul (CE) nr. 1893/2006 al Parlamentului European și al Consiliului din 20 decembrie 2006
             de stabilire a Nomenclatorului statistic al activităților economice NACE a doua revizuire și de
             modificare a Regulamentului (CEE) nr. 3037/90 al Consiliului, precum și a anumitor regulamente CE
             privind domenii statistice specifice (JO L 393, 30.12.2006, p. 1).
     3
             Regulamentul (UE) nr. 691/2011 al Parlamentului European și al Consiliului privind conturile
             economice de mediu europene (JO L 192, 22.7.2011, p. 1).

RO                                                         5                                                               RO
 ---pagebreak---                          Numărul componentelor indicelui de referință supuse încălcărilor cu caracter social
                         (număr absolut și relativ împărțit la toate componentele indicelui de referință), astfel cum
                         sunt menționate în tratatele și convențiile internaționale, în principiile Națiunilor Unite și,
                         dacă este cazul, în dreptul intern.
                         Expunerea portofoliului indicelui de referință la întreprinderi care nu aplică politici de
                         diligență în privința problemelor abordate de Convențiile fundamentale 1-8 ale
                         Organizației Internaționale a Muncii.
                         Diferența medie ponderată de remunerare dintre femei și bărbați.
                         Raportul mediu ponderat dintre femei și bărbați în cadrul organelor de conducere.
                         Raportul mediu ponderat al accidentelor, vătămărilor, deceselor.
                         Numărul condamnărilor și valoarea amenzilor pentru încălcarea legilor de combatere a
                         corupției și a luării sau dării de mită.

     Factori        de   Ratingul de guvernanță mediu ponderat al indicelui de referință (facultativ).
     guvernanță
                         Procentul mediu ponderat al membrilor din cadrul organelor de conducere care sunt
                         independenți.
                         Procentul mediu ponderat al femeilor din cadrul organelor de conducere.

                                                Secțiunea 2
                                           TITLURI CU VENIT FIX

     FACTORI MSG                                       INFORMAȚII DE FURNIZAT

     Factori      MSG    Ratingul MSG mediu ponderat al indicelui de referință (facultativ).
     combinați
                         Ratingul general MSG al primelor zece componente ale indicelui de referință prin
                         ponderare în cadrul indicelui de referință (facultativ).

     Factori de mediu    Media ponderată a ratingului de mediu al indicelui de referință (facultativ).
                         Expunerea portofoliului indicelui de referință la energia din surse regenerabile, astfel cum
                         este măsurată prin cheltuielile de capital (CapEx) aferente respectivelor activități (ca
                         pondere din CapEx totale ale întreprinderilor din sectorul energetic incluse în portofoliu)
                         (facultativ).
                         Expunerea portofoliului indicelui de referință la riscurile fizice legate de climă, care
                         măsoară efectele fenomenelor meteorologice extreme asupra operațiunilor și producției
                         întreprinderilor sau asupra diferitelor stadii ale lanțului de aprovizionare (pe baza
                         expunerii emitentului) (facultativ).
                         Gradul de expunere al portofoliului la sectoarele enumerate în secțiunile A-H și în
                         secțiunea L din anexa I la Regulamentul (CE) nr. 1893/2006 exprimat ca procent din
                         ponderea totală a portofoliului.
                         Intensitatea GES a indicelui de referință.
                         Procentul emisiilor raportate în raport cu cele estimate.
                         Expunerea portofoliului indicelui de referință la întreprinderile ale căror activități se
                         încadrează în diviziunile 05-09, 19 și 20 din anexa I la Regulamentul (CE) nr. 1893/2006.
                         Procentul obligațiunilor verzi în portofoliul indicelui de referință.

RO                                                          6                                                              RO
 ---pagebreak---      Factori sociali        Ratingul social mediu ponderat al indicelui de referință (facultativ).
                            Tratate și convenții internaționale, principiile Națiunilor Unite sau, dacă este cazul, dreptul
                            intern utilizate pentru a stabili ce constituie „armă controversată”.
                            Procentul mediu ponderat al componentelor indicelui de referință în sectorul armelor
                            controversate.
                            Procentul mediu ponderat al componentelor indicelui de referință în sectorul tutunului.
                            Numărul componentelor indicelui de referință supuse încălcărilor cu caracter social
                            (număr absolut și relativ împărțit la toate componentele indicelui de referință), astfel cum
                            sunt menționate în tratatele și convențiile internaționale, în principiile Națiunilor Unite
                            sau, dacă este cazul, în dreptul intern.
                            Expunerea portofoliului indicelui de referință la întreprinderi care nu aplică politici de
                            diligență în privința problemelor abordate de Convențiile 1-8 ale Organizației
                            Internaționale a Muncii.
                            Diferența medie ponderată de remunerare dintre femei și bărbați.
                            Raportul mediu ponderat dintre femei și bărbați în cadrul organelor de conducere.
                            Raportul mediu ponderat al accidentelor, vătămărilor, deceselor.
                            Numărul condamnărilor și valoarea amenzilor pentru încălcarea legilor de combatere a
                            corupției și a luării sau dării de mită.

     Factori           de   Ratingul de guvernanță mediu ponderat al indicelui de referință (facultativ).
     guvernanță

                                                   Secțiunea 3
                                               DATORIA SUVERANĂ

     FACTORI MSG                                          INFORMAȚII DE FURNIZAT

     Factori       MSG      Ratingul MSG mediu ponderat al indicelui de referință (facultativ).
     combinați
                            Ratingul general MSG al primelor zece componente ale indicelui de referință prin
                            ponderare în cadrul indicelui de referință (facultativ).
                            Procentul întreprinderilor de bază de gestionare de fonduri care au aderat la standarde
                            internaționale.

     Factori de mediu       Media ponderată a ratingului de mediu al indicelui de referință (facultativ).
                            Expunerea portofoliului indicelui de referință la riscurile fizice legate de climă, care
                            măsoară efectele fenomenelor meteorologice extreme asupra operațiunilor și producției
                            întreprinderilor sau asupra diferitelor stadii ale lanțului de aprovizionare (pe baza
                            expunerii emitentului) (facultativ).
                            Primele zece și ultimele zece componente în funcție de expunerea la riscurile fizice legate
                            de climă (facultativ).
                            Intensitatea GES a indicelui de referință.
                            Procentul emisiilor raportate în raport cu cele estimate.
                            Procentul obligațiunilor verzi în portofoliul indicelui de referință.

     Factori sociali        Ratingul social mediu ponderat al indicelui de referință (facultativ).

RO                                                             7                                                              RO
 ---pagebreak---                             Numărul componentelor indicelui de referință supuse încălcărilor cu caracter (număr
                            absolut și număr relativ împărțit la toate componentele indicelui de referință), astfel cum
                            sunt menționate în tratatele și convențiile internaționale, în principiile Națiunilor Unite și,
                            dacă este cazul, în dreptul intern.
                            Performanța medie în ceea ce privește drepturile omului a emitenților (inclusiv un
                            indicator cantitativ și metodologia utilizată pentru a-l calcula).
                            Scorul mediu în materie de inegalitate a veniturilor, care măsoară distribuția veniturilor și
                            inegalitatea economică în rândul participanților într-o anumită economie (inclusiv un
                            indicator cantitativ și metodologia utilizată pentru a-l calcula).
                            Scorul mediu în materie de libertate de exprimare, care măsoară gradul în care
                            organizațiile politice și cele ale societății civile pot funcționa liber (inclusiv un indicator
                            cantitativ și metodologia utilizată pentru a-l calcula).

     Factori           de   Ratingul de guvernanță mediu ponderat al indicelui de referință (facultativ).
     guvernanță
                            Scorul mediu în materie de corupție, care măsoară nivelul perceput al corupției în sectorul
                            public (inclusiv un indicator cantitativ și metodologia utilizată pentru a-l calcula).
                            Scorul mediu în materie de stabilitate politică, care măsoară probabilitatea ca regimul
                            actual să fie răsturnat prin utilizarea forței (inclusiv un indicator cantitativ și metodologia
                            utilizată pentru a-l calcula).
                            Scorul mediu în materie de stat de drept, bazat pe lipsa corupției, respectarea drepturilor
                            fundamentale și situația justiției civile și penale (inclusiv un indicator cantitativ și
                            metodologia utilizată pentru a-l calcula).

                                                        Secțiunea 4
                                                        MĂRFURI

     FACTORI MSG                                         INFORMAȚII DE FURNIZAT

     Factori de mediu       Gradul de expunere a mărfurilor-suport la riscurile fizice legate de climă, care măsoară
                            efectele fenomenelor meteorologice extreme asupra operațiunilor și producției
                            întreprinderilor sau asupra diferitelor stadii ale lanțului de aprovizionare (scăzut, moderat
                            sau ridicat) (facultativ).
                            Metodologia utilizată pentru calcularea riscurilor fizice legate de climă (facultativ).
                            Gradul de expunere a mărfurilor-suport la riscurile legate de tranziția climatică, care
                            măsoară impactul financiar rezultat din efectele punerii în aplicare a strategiilor privind
                            activitățile cu emisii reduse de dioxid de carbon (scăzut, moderat sau ridicat)

     Factori sociali        Gradul de expunere a mărfurilor-suport la riscurile sociale (scăzut, moderat sau ridicat).

     Factori           de   Gradul de expunere a mărfurilor-suport la riscurile de guvernanță (scăzut, moderat sau
     guvernanță             ridicat).
                            Scorul mediu în materie de stat de drept, bazat pe lipsa corupției, respectarea drepturilor
                            fundamentale și situația justiției civile și penale (inclusiv un indicator cantitativ și
                            metodologia utilizată pentru a-l calcula).

RO                                                            8                                                               RO
 ---pagebreak---                                                         Secțiunea 5
                                                         ALTELE

     FACTORI MSG                                         INFORMAȚII DE FURNIZAT

     Factori       MSG      Ratingul MSG mediu ponderat al indicelui de referință (facultativ).
     combinați

     Factori de mediu       Media ponderată a ratingului de mediu al indicelui de referință (facultativ).
                            Gradul de expunere a portofoliului la oportunitățile legate de climă, care măsoară
                            oportunitățile de investiții aferente noilor soluții de investiții inovatoare legate de
                            schimbările climatice, exprimat ca procent din ponderea totală a portofoliului (facultativ).
                            Intensitatea GES a indicelui de referință.
                            Gradul de expunere al portofoliului la sectoarele enumerate în secțiunile A-H și în
                            secțiunea L din anexa I la Regulamentul (CE) nr. 1893/2006 exprimat ca procent din
                            ponderea totală a portofoliului.

     Factori sociali        Ratingul social mediu ponderat al indicelui de referință (facultativ).
                            Tratate și convenții internaționale, principiile Națiunilor Unite sau, dacă este cazul, dreptul
                            intern utilizate pentru a stabili ce constituie „armă controversată”.
                            Procentul mediu ponderat al componentelor indicelui de referință în sectorul armelor
                            controversate.
                            Procentul mediu ponderat al componentelor indicelui de referință în sectorul tutunului.

     Factori           de   Ratingul de guvernanță mediu ponderat al indicelui de referință (facultativ).
     guvernanță
                            Procentul fondurilor suport care au instituit politici de gestionare, inclusiv măsuri de
                            planificare și gestionare a resurselor.

RO                                                            9                                                               RO